ועדת הכנסת, כנסת 16, פרוטוקול מספר 252, 2005-07-11 10:00

רוני בר-און: בוקר טוב.

רוני בר-און: אני פותח את ישיבת ועדת הכנסת מספר 252.

רוני בר-און: אומרים לי פה שישיבת המליאה נפתחת היום ב-15:00.

רוני בר-און: 3 דקות לכל סיעה 10 דקות לכל מציע.

רוני בר-און: מי בעד, מי נגד?

גדעון סער: אני פונה לסיעות האופוזיציה, שלחלקן יש עניין רב בהמשך סדר היום, היודעות שבשעה מסוימת תהיה נהירה לכיוון המרכז, אולי נצמצם את המציעים כדי שלא נגלוש.

גדעון סער: יש את אפי איתם, את ש"ס ואת טלב אלסנע.

רוני בר-און: ממילא זה לא רלוונטי מה שאנחנו מציעים.

רוני בר-און: זה הכל בשביל הפרוטוקול, זה כתוב.

רוני בר-און: אחר כך, עושים מה שרוצים.

רוני בר-און: אז כמה אתם רוצים?

רוני בר-און: אתם רוצים להוריד את זה ל-5 דקות למציע ו-3 דקות לכל סיעה?

גדעון סער: כן.

רוני בר-און: בסדר.

רוני בר-און: מי בעד 5 דקות לכל מציע ו-3 דקות לכל סיעה?

רוני בר-און: אושר פה אחד.

רוני בר-און: 5 דקות לכל מציע ו-3 דקות לכל סיעה.

גדעון סער: חבר הכנסת אלדד ביקש להקדים את נושא ב'.

גדעון סער: ב.

גדעון סער: ועדת חקירה פרלמנטרית לנושא: "גילויי השחיתות בממשל במדינת ישראל" – קביעת הרכב

רוני בר-און: בסדר גמור.

רוני בר-און: אנחנו עוברים לנושא ב': ועדת חקירה פרלמנטרית בנושא גילויי השחיתות בממשל במדינת ישראל.

רוני בר-און: קביעת ההרכב בלבד.

רוני בר-און: שמות?

גדעון סער: אדוני היושב ראש, השמות הם כדלקמן: מטעם סיעת הליכוד אנוכי וחבר הכנסת משה כחלון.

גדעון סער: מטעם סיעת ש"ס, יושב ראש ש"ס חבר הכנסת משולם נהרי.

גדעון סער: מטעם סיעת העבודה – לאחר שיחה עם יושב ראש סיעת העבודה, חברת הכנסת קולט אביטל והחמישי הוא המציע, חבר הכנסת אלדד.

זהבה גלאון: והיו"ר?

גדעון סער: אנוכי.

רוני בר-און: זה לא פתוח לדיון בכלל.

רוני בר-און: אני מבקש ממך, חבר הכנסת סער, העניין הזה הוכרע בישיבה הקודמת, ההרכב של הוועדה.

רוני בר-און: מבחינת העניין הזה, אנחנו סיימנו את תפקידנו.

רוני בר-און: בסדר גמור.

רוני בר-און: אלה השמות ואנחנו נביא את זה למליאה.

רוני בר-און: אם יש לכם השגות על הדבר הזה - -

גדעון סער: עד מתי אפשר להגיש השגות בכלל?

רוני בר-און: הדיון במליאה נדחה ליום רביעי.

גדעון סער: אבל עד מתי אפשר להגיש את ההשגות?

ארבל אסטרחן: בישיבה הקודמת נאמר שזה יהיה עד יום רביעי שעבר.

רוני בר-און: רשימת ההשגות נסגרה ביום רביעי שעבר.

רוני בר-און: כמובן שצריך לזכור שתקנות סדרי הדיון בעניין הזה הן מאוד פשוטות ולכל אחד מחברי הכנסת ובוודאי לכל אחד מחברי ועדת הכנסת יש זכות דיבור אוטומטית בדיון במליאה, עם קשר להשגה ובלי קשר להשגה.

רשף חן: אני מבין שהזהות של החברים לא עומדת להצבעה?

ארבל אסטרחן: אני עוברת לעמוד 79: ועדת הכנסת וחברי הממשלה רשאים לנמק את הישגיה וכל אחד מחברי הכנסת יכול להשתתף, זה דיון אישי.

רוני בר-און: חברים, תאמינו לי שאני זוכר את מה שאמרתי ואני זוכר את מה שכתוב בסעיף 97ה' רבתי, סעיפים א', ב' ו-ג'.

רוני בר-און: א': "הדיון בהצעת ועדת הכנסת יתחיל בהרצאה מפי יושב ראש הוועדה או מפי חבר הוועדה שמינה יושב ראש הוועדה לשם כך".

רוני בר-און: אין בדעתו למנות חבר וועדה.

רוני בר-און: ב': "חברי ועדת הכנסת וחברי הממשלה רשאים לנמק את הסתייגויותיהם", מי שהגיש – מה טוב ומי שלא הגיש – צר לי, "במשך זמן שלא יעלה על 10 דקות וכל אחד מחברי הכנסת יוכל להשתתף בדיון במסגרת זמן שלא תעלה על 5 דקות".

רוני בר-און: מי שהגיש הסתייגויות קנה זמן כפול ומי שלא, יסתפק ב-5 דקות ובא לציון גואל.

דובר: ההצעה בהרכב שאני מציע עולה באיזו שהוא שלב?

רוני בר-און: בוודאי, איזו שאלה?

רוני בר-און: זו הסתייגות.

רוני בר-און: הדיון הולך פשוט מאוד: כל ההצעות נכנסות לסל.

רוני בר-און: על הרכב הוועדה, השארנו את עניין השמות פתוח והצבענו וסיכמנו בפעם הקודמת.

רוני בר-און: כל אחד מעלה את הסתייגויותיו, גם הסתייגויות שנועדו להוריד את הנושא מסדר היום, כפי שסיכמה הוועדה.

רוני בר-און: ואז, בתום הדיון מצביעים.

רוני בר-און: אם היו שואלים את דעתי, צריך להצביע מן הקל אל הכבד, בדרך האלימינציה.

רוני בר-און: ..

ארבל אסטרחן: לא, קודם מצביעים על ההסתייגויות למעט אלה ששוללות.

רוני בר-און: בסדר.

גדעון סער: מה קורה אם גם ההצעה מתקבלת וגם ההסתייגות של ההרכב מתקבלת?

ארבל אסטרחן: קודם מצביעים על ההסתייגויות.

גדעון סער: אבל אם שוללים את ההקמה?

ארבל אסטרחן: מצביעים על ההסתייגויות על שלילת ההקמה.

גדעון סער: אבל שלילת ההקמה היא החלטת הוועדה.

רוני בר-און: קודם מצביעים על ההסתייגויות.

רוני בר-און: זה כתוב בפרוטוקול.

רוני בר-און: זה נשמע לא הגיוני אבל זה הרעיון.

רוני בר-און: נא לרשום בפנייך, גברתי היועצת המשפטית, הצעה לתיקון תקנון מיד לאחרי שהעניין יסתיים.

גדעון סער: אבל מה קורה אם מתקבלת הסתייגות לגבי ההרכב ואחר כך, מתקבלת ההצעה לגבי ההרכב?

רוני בר-און: אז ההצעה שקיבלה את הרוב היא זאת שמתקבלת.

גדעון סער: אבל אם שתיהן מקבלות את הרוב?

גדעון סער: הרי זו סדרת הצבעות.

רוני בר-און: איך זה יכול להיות?

גדעון סער: נניח שיש הסתייגות שעניינה היא הרכב והיא זוכה לרוב של קול.

גדעון סער: לאחר מכן, מגיע תור ההצעה עצמה.

גדעון סער: ההצעה עצמה, לרבות ההרכב - -

רוני בר-און: היא לא יכולה, היא כבר לא בסל יותר באופן אוטומטי.

רוני בר-און: היא כבר ירדה מהשולחן.

רוני בר-און: אנחנו עוברים בשיטת הניפוי.

רוני בר-און: הצעת את הצעת הרכב השם שאתה נותן עכשיו, רשף חן הציע הסתייגות, ההסתייגות עברה – ההצעה שלך היתה כלא היתה.

רוני בר-און: ואז, אנחנו נשארים בסוף רק עם ההסתייגות.

צבי הנדל: אדוני היושב ראש, על הצעת ההרכב של גדעון אנחנו לא מצביעים?

רוני בר-און: אין צורך להצביע לפי זה.

רוני בר-און: היועצת המשפטית אומרת שאנחנו מצביעים על ההרכב השמי המוצע והוא: גדעון סער – יו"ר, חבר הכנסת משה כחלון – חבר, חבר הכנסת משולם נהרי – חבר, חברת הכנסת קולט אביטל – חברה וחבר הכנסת אריה אלדד, בבחינת זה מה שאנחנו מוכרחים לעשות.

רוני בר-און: על זה אין לנו הרהור ו/או ערעור.

רוני בר-און: מי בעד ההצעה של חבר הכנסת גדעון סער, ירים את ידו.

רוני בר-און: נא להרים את הידיים.

רוני בר-און: בעד – 4 נגד – 5 רביזיה.

גדעון סער: אדוני היושב ראש, ההצבעה הזאת תוכננה בשבוע שעבר.

רוני בר-און: אדוני, יש לי פה החלטה של היועצת המשפטית.

רוני בר-און: שאלתי אותה.

גדעון סער: אבל נתקבלה החלטה בוועדה בשבוע שעבר, במליאת הוועדה ואז - -

רוני בר-און: ביקשת רביזיה, אבל ההצבעה התקיימה.

רוני בר-און: יכול להיות שהחמצת את הטיעון.

רוני בר-און: בטיעון לרביזיה תן לה את הטיעון המשפטי הזה.

גדעון סער: אתה קיימת הצבעה מלאה בסוגיה הזאת בשבוע שעבר.

רוני בר-און: תכף נראה.

רשף חן: אני מבקש לטעון נגד הרביזיה.

רוני בר-און: אין טענה נגד רביזיה.

רוני בר-און: עורך דין פורז ילמד אותך שאין טענות נגד הרביזיה.

רוני בר-און: הדיון הלך כך: בעניין ההרכב הציע חבר הכנסת רשף חן ועדת חוקה.

רוני בר-און: דחינו את זה ברוב מכריע, כהגדרתי, ואז חבר הכנסת סער אמר וכולי, ואני אמרתי שאני מציע 5 חברים.

רוני בר-און: גברת גלאון אמרה שזה לא פחות מ-7 והיא לא ידעה להגיד מי וההצעה היתה כזאת: גדעון סער רצה להרכיב ועדה בהרכב 5, 2 מהליכוד, שהיושב ראש יהיה מסיעת הליכוד, כמקובל.

רוני בר-און: עד כאן אנחנו עומדים בתנאים.

רוני בר-און: נציג מהעבודה, נציג מש"ס או שינוי וחבר הכנסת אריה אלדד כמציע.

רוני בר-און: הכל בסדר.

רוני בר-און: ואז, חבר הכנסת סער קיבל החלטה בעניין שינוי או ש"ס ואמר שזה ש"ס.

רוני בר-און: איפה ההצבעה?

זהבה גלאון: אבל איך זה יכול להיות - -

רוני בר-און: גברת אסטרחן אומרת שההרכב הוא הרכב שמי.

רוני בר-און: זאת אומרת, ועדת הכנסת צריכה להצביע על שמות ואז השבת: " אני מציע להצביע על המסגרת הסיעתית ואחר כך תהיה הצבעה נפרדת על השמות".

רוני בר-און: זה מה שאמרת.

רוני בר-און: אם אתה רוצה את הרביזיה במה שנקרא "תרגיל גיוס", אתה תקבל אותה.

רוני בר-און: אבל במסגרת הטענה המשפטית אתה לא יכול לקבל אותה.

זהבה גלאון: אדוני היושב ראש, יש משהו שאני רוצה להעיר: בפעם הקודמת חבר הכנסת אלדד הגיש הצעה להקמת ועדת חקירה, הצעה שהיתה גורפת במידת מה ונשמעו כאן הערות שלך, שלי ושל אחרים.

זהבה גלאון: חבר הכנסת אלדד קיבל את ההצעות האלה והסכים למתן את ההצעה המקורית שלו.

זהבה גלאון: ואז, יושב ראש הקואליציה החליט להפיל את ההצעה המקורית ובעצם ביקש להצביע במליאה וזה עבר כאן, עבור ההצעה המקורית של חבר הכנסת אלדד, שהיא הצעה גורפת, שעליה יצא הקצף.

זהבה גלאון: אז אני רוצה לשאול - -

רוני בר-און: זה סוג של תום לב.

רשף חן: התוצאה היא סוג של תום לב.

זהבה גלאון: אדוני היושב ראש, לא אכפת לי שהקואליציה - -

רוני בר-און: אבל את משחקת לידיה.

זהבה גלאון: ראיתי מי נכנס ומי לא... בכל מקרה, אדוני היושב ראש, התהליך לגבי הקמת הוועדה, לגבי קביעת השמות ולגבי המסגרת - התהליך הזה הוא פרסה.

זהבה גלאון: עוד לא היתה פרסה כזאת בתולדות ועדת הכנסת.

רוני בר-און: תעשי מסיבת עיתונאים ותגידי את זה לפרוטוקול של העיתונאים.

רוני בר-און: למה את עושה את זה פה?

זהבה גלאון: יכול להיות שאני אעשה את זה.

זהבה גלאון: ..

רוני בר-און: אבל את מנצלת את הכבוד שאני רוחש לך.

אברהם פורז: היו פרסות יותר חמורות, אבל ניחא.

רוני בר-און: השאלה היא: מי בעד רביזיה?

רוני בר-און: 9 חברים.

רוני בר-און: מי הצביע חוץ מהליכוד?

רוני בר-און: לא יכול להיות ש-9 חברי כנסת יצביעו.

רוני בר-און: לא ידעתי שיש 9 חברי ליכוד בוועדה.

רוני בר-און: את מנית 10?

אתי בן יוסף: כן.

רוני בר-און: תודה רבה.

רוני בר-און: סליחה, אני ראיתי 10 אצבעות ושאלתי מי חוץ מהליכוד הצביע?

רוני בר-און: הרים את ידו אפרים סנה.

רוני בר-און: 10 פחות 1 זה 9.

רוני בר-און: הצבעה שמית על הרביזיה: רוני בר און – בעד, גדעון סער – בעד, מיכאל רצון - במקומו, גלעד ארדן – בעד, עמרי שרון – בעד, ענבל גבריאלי – בעד, יולי אדלשטיין - -

אהוד יתום: אני במקומו – בעד.

רוני בר-און: גורלובסקי – בעד, בנלולו – במקומו שטייניץ – בעד, כבל – אינו נוכח, יתום דני – בעד.

זהבה גלאון: למה אתה בעד?

דני יתום: בא לי.

רוני בר-און: לא יכול להיות שאתה במקום כבל, כי השם הבא זה דני יתום.

רוני בר-און: חברים, לפחות לגבי השמות שלכם תנהגו במעט כבוד.

דני יתום: אני במקום איתן.

דני יתום: בעד.

רוני בר-און: במקום כבל - אינו נוכח.

רוני בר-און: אפרים סנה – בעד, פורז – במקום רוני בריזון – נגד, חן –נגד, יאיר פרץ – נמנע, יצחק כהן – לא נוכח, הנדל – נגד, יהלום – אינו נוכח, גלאון – נגד, פרוש – נמנע, טיבי – נגד, פרץ עמיר – אינו נוכח.

רוני בר-און: לא יכול להיות 10 בעד.

רוני בר-און: 8 ליכוד ו-2 עבודה, 5 נגד ו-2 נמנעים.

רוני בר-און: יש רביזיה.

רוני בר-און: ההצעה היא ההרכב השמי שהציע חבר הכנסת גדעון סער.

רוני בר-און: מי בעד ההצעה?

רוני בר-און: 8 בעד, 5 נגד.

רוני בר-און: מי נמנע?

רוני בר-און: פרוש.

רוני בר-און: אני קובע שזה ההרכב השמי של הוועדה, זה יובא לפני המליאה ביום רביעי.

רוני בר-און: ג.

רוני בר-און: בקשת חבר הכנסת אברהם פורז להקדמת הדיון בהצעת חוק הפיקדון על מכלי משקה (תיקון – חובת הצבת מכונות אוטומטיות), התשס"ה-2005

רוני בר-און: אנחנו עוברים לנושא הבא.

רוני בר-און: יש קוורום לפורז?

רוני בר-און: יש 7.

רוני בר-און: "הצעת חוק הפיקדון על מכלי משקה, (תיקון – חובת הצבת מכונות אוטומטיות).

רוני בר-און: חבר הכנסת אברהם פורז, למה הדחיפות, בקיצור רב.

אברהם פורז: בשבוע שעבר עברה הצעת חוק של נסים דהן באותו נושא.

אברהם פורז: אין טעם לדון בוועדה במועדים שונים באותה סוגייה.

אברהם פורז: ההצעה שלי אומרת - -

גדעון סער: רק כי ההצעה שלו עברה כדין בזמנו, עכשיו צריך לדון בהצעתך?

אברהם פורז: אם הייתי יודע שוועדת הכלכלה תדון רק בעוד חודש וחצי, לא הייתי מבקש הקדמה.

אברהם פורז: אבל אם היא תדון בזה בתקופה הקרובה, אין טעם לדון בשתי הצעות.

אברהם פורז: צריך לאחד את הדיון.

אברהם פורז: המטרה שהכל ידון בכפיפה אחת.

אברהם פורז: המטרה להביא לזה שיהיו מכונות אוטומטיות בכל סופרמרקט, כי היום האנשים מתקשים להחזיר המכלים הריקים.

אברהם פורז: צריך ללכת לקופה, לעמוד, זה לוקח זמן ואנשים מתייאשים.

רוני בר-און: מדברים על כך שיש הצעה דומה שמתקדמת, והוא רוצה להיצמד אליה.

רוני בר-און: מי בעד מתן הפטור הזה ירים את ידו?

רוני בר-און: מי נגד?

רוני בר-און: אושר פה אחד.

רוני בר-און: בהצלחה.

רוני בר-און: ד.

רוני בר-און: החלטה בדבר חידוש הדיון בהצעת חוק חסינות חברי הכנסת (זכותיותיהם וחובותיהם) (תיקון מס' 33), התשס"ה-2005

רוני בר-און: לפני שעוברים לעניין פריצקי-שינוי, נתגלתה תקלה בהצעת חוק החסינות שהיתה אמורה להידון היום במליאת הכנסת בקריאה שנייה ושלישית.

רוני בר-און: במסגרת העבודה לא שמנו לב לשתי תקלות, שהן קצת רחוקות אבל צריך לסדר אותן ולכן, אציע למשוך את החוק כדי לתקן אותן.

רוני בר-און: כאשר העברנו את הנטל מן היועץ המשפטי לבקש הסרת חסינות אל חבר הכנסת ליזום את הדיון לקבל את החסינות, לא נתנו דעתנו למצב שבו חבר הכנסת הועמד לדין והתחיל המשפט הפלילי טרם בחירתו לחבר כנסת.

רוני בר-און: ואז, כשהוא בא לכהן כחבר כנסת נוצר מצב, שהנה הוא עומד לדין והוא חבר כנסת.

רוני בר-און: בסדר העניינים הרגיל, היה היועץ צריך לפנות לכנסת לבקש להסיר את חסינותו כדי להמשיך בהליך הפלילי.

רוני בר-און: היום, אנחנו לא קבענו בחוק שהמצב הוא שחבר הכנסת צריך ליזום מחדש את הדיון ולהגיד: אני רוצה שתיתנו לי חסינות.

רוני בר-און: כאשר בעילות, מאוד צמצמנו את האפשרות שזה יקרה לגבי משפט רץ, אבל בוודאי כאשר מדובר בסיעת יחיד לדוגמה או בנבחר, אז אחוז חסימה לא יכול להיות כדי סיעה של שניים או של שלושה, פתאום חבר הכנסת אומר: מה, עכשיו אני אשב 50 יום בבית המשפט, אני לא יכול.

רוני בר-און: זה דבר טכני שצריך לתקן אותו בחוק.

רוני בר-און: ברגע הנחנו, אנחנו לא יכולים לעשות זאת אלא אם מושכים חזרה.

רוני בר-און: עוד עניין מאוד לא נעים: נושא השעיית יושב ראש הכנסת מכהונתו.

רוני בר-און: זה נושא שמובלע בחוק החסינות, בשוליים שבשוליים.

רוני בר-און: אבל במהלך הדיון הסוער לא נתנו דעתנו וגם אליו צריך להתייחס.

רוני בר-און: במצב הקיים זה לא יכול להיות, זה לא מכוסה.

רוני בר-און: אני לא רוצה להעביר עכשיו חוק ולבוא אחר כך עם התיקונים בחוק נוסף.

רוני בר-און: אם אנחנו מביאים את זה, אני רוצה להביא את זה בחטיבה שלמה.

רוני בר-און: זה מצער שגילינו את זה קצת מאוחר אבל אין ברירה, זה עניין טכני לחלוטין.

רוני בר-און: אני אציע לכם לחדש את הדיון בפני הוועדה, זה לא יגיע היום למליאה.

רוני בר-און: אני מניח שמחר בבוקר אפשר לעשות זאת ואולי אפילו להביא מחר או ביום רביעי למליאה.

צבי הנדל: תעשה עכשיו את הדיון.

ארבל אסטרחן: אי אפשר, צריך להודיע במליאה שזה צריך לחזור לוועדה.

רוני בר-און: אני מציע לחדש את הדיון בהצעת חוק החסינות בפני הוועדה.

רוני בר-און: יש מישהו שחושב שהתהליך הזה לא ראוי, לא נכון, צריך לשנות משהו?

רוני בר-און: מי בעד?

רוני בר-און: מי נגד?

רוני בר-און: אושר.

רוני בר-און: נא להודיע את זה למזכירות הכנסת.

רוני בר-און: תכינו לי הודעה על זה שהחזרנו את זה.

רוני בר-און: מחר בבוקר נדון ונשוב ונניח את זה על שולחן הכנסת.

רוני בר-און: תודה.

רוני בר-און: עכשיו אנחנו מגיעים לעניין פניית חבר הכנסת יוסף פריצקי בדבר חברותו בוועדות הכנסת השונות.

רוני בר-און: לטעמי, אני מצטער לומר שזה עניין שנמשך הרבה מדי זמן, הימים חולפים.

רוני בר-און: ההתפלגות, כפי שאתם זוכרים, לקחה לא מעט זמן.

רוני בר-און: היא היתה ב-18 במאי 2005.

רוני בר-און: מודיע חבר הכנסת פריצקי כי גם הוא, בכוחותיו הדלים, לא הצליח לשכנע את סיעת שינוי לפנות לו מקום בוועדות הכנסת שבהן הוא מעוניין וגם יו"ר הקואליציה, שניסה לסייע בידי הצדדים החלוקים בדעותיהם, לא הצליח לגשר על הפערים.

רוני בר-און: כך או כך, אני שומע מיו"ר סיעת שינוי שסיעת שינוי מסכימה לאפשר לחבר הכנסת פריצקי, לבד מן הוועדות שבהם יש מקומות פנויים ואין בעיה לשבץ אותו, כמו ועדות שאני לא רוצה לקבוע את חשיבותן או את מידת הרצון של אנשים להשתתף בהם, המקסימום שסיעת שינוי מוכנה להציע שינוי לחבר הכנסת פריצקי הוא מקום בוועדת העבודה, הרווחה והבריאות.

רוני בר-און: חבר הכנסת פריצקי, לא די לו בכך והוא מבקש כי יותר לו להשתתף כחבר באחת מן הוועדות הבאות: חוץ וביטחון, כספים, חוקה חוק ומשפט או כלכלה.

רוני בר-און: לכך שינוי לא מסכימה.

רוני בר-און: בבקשה, חבר הכנסת פריצקי.

יוסף יצחק פריצקי: אומר זאת בקצרה: מאז שהופסקה כהונתי כשר זה שנה, אינני מכהן באף ועדה.

יוסף יצחק פריצקי: אני חושב שזה לא נכון ולא ראוי.

יוסף יצחק פריצקי: אני רוצה לכהן בוועדה.

יוסף יצחק פריצקי: חלילה לי מלזלזל באיזו שהיא ועדה בכנסת.

יוסף יצחק פריצקי: אלא מה?

רוני בר-און: חלילה לנו.

רוני בר-און: אני באופן אישי נפגע שאתה לא מבקש את ועדת הכנסת, אבל את זה נסגור אחר כך.

יוסף יצחק פריצקי: אני אשמח להיות.

יוסף יצחק פריצקי: אני אומר כך: אני חושב שבזמן הקצר שעוד נותר לנו עד נובמבר 2006 שבו הכנסת תתפזר או קודם לכן, אני רוצה לבוא לוועדה שבה אני יכול לתרום מכישוריי ומניסיוני.

יוסף יצחק פריצקי: עם כל הכבוד לוועדת העבודה, הרווחה והבריאות, לא עסקתי בתחום הזה.

יוסף יצחק פריצקי: הייתי שר כלכלי, שר התשתיות.

יוסף יצחק פריצקי: אני חושב שאני באמת יכול לתרום הן בוועדת הכלכלה, דנה הרבה מאוד בנושא אנרגיה, מה עוד שהיושב ראש מבקש שאבוא לשם והן בוועדת הכספים, ששם הייתי כל הקדנציה הקודמת.

יוסף יצחק פריצקי: אני משפטן ואני יכול לתרום בוועדת החוקה, חוק ומשפט.

יוסף יצחק פריצקי: הייתי חבר בממשלה ואני בודאי יכול לתרום בוועדת החוץ והביטחון.

יוסף יצחק פריצקי: אני חושב שהאינטרס של הכנסת צריך להיות לשים אנשים על רקע הניסיון המקצועי שלהם בוועדות, שבהן הם יוכלו לתרום הכי הרבה.

יוסף יצחק פריצקי: עם כל הכבוד הראוי, אני לא רואה מה תרומתי נעלית על כך מתרומתו של חבר כנסת אחר בוועדת העבודה, הרווחה והבריאות או ועדת הקליטה, שאני חושב שזו ועדה מאוד חשובה או בוועדת החינוך או בוועדות אחרות.

יוסף יצחק פריצקי: אבל מה לי ולזה?

רשף חן: אדוני היושב ראש, למען הדיוק ההיסטורי, הוצע לפריצקי לכהן בוועדת העבודה והרווחה בסמוך לאחר שסיים את תפקידו כשר, ומאז ועד היום הוא מעדיף שלא לעשות כן.

רשף חן: כך שהעובדה שהוא לא מכהן מאז ועד היום באף ועדה היא מתוך בחירתו ולא מתוך עמדה של סיעת שינוי.

רשף חן: המצב הנוכחי הוא שחבר הכנסת פריצקי הוא חבר של סיעת יחיד.

רשף חן: סיעת שינוי היא סיעה של 14 ולא של 15.

רשף חן: מה שלטע

רשף חן: מי אמור לקרות הוא שבעצם צריך לבדוק מה מגיע לו כסיעת יחיד, מה מגיע לסיעת שינוי כסיעה בת 14, ולעשות זאת זה כאילו היינו במצב שבו הכנסת נבחרה אתמול, למעט דבר אחד: לכאורה, כאשר בדקתי את הנתונים, היה יוצא שלא סיעת שינוי צריכה לתת מקום כלשהו כי היא נפגעת בכל מיני ועדות ויש לעומת זאת סיעות, שיש להן יתרון גדול מאוד ולכאורה זה היה צריך לבוא על חשבונן.

רשף חן: אני לא חושב שזה הדבר הנכון במצב שנוצר כאן.

רשף חן: הואיל וזאת התפלגות מתוך סיעת שינוי, אני לא חושב שהסך הכל צריך להשתנות.

רשף חן: לסיעת שינוי יש ייצוג חסר כמעט בכל הוועדות שאנחנו רואים אותן כוועדות חשובות.

רשף חן: אני עושה את היחס בין גודל הסיעה למספר חברי הכנסת המכהנים בכל ועדה.

רשף חן: בוועדת הכנסת למשל יש לנו 0.45 בחוסר.

רשף חן: לכאורה, מגיע לנו 2.45 חברים ויש לנו 2.

רשף חן: יש לנו חוסר של 0.45.

רשף חן: בוועדת הכספים - -

רוני בר-און: אין לכם חבר כנסת שיכול לייצג ב-0.45?

רשף חן: בוועדת הכספים יש לנו חוסר של 0.22, בוועדת החוץ והביטחון אנחנו בסדר.

רשף חן: בוועדת חוקה אנחנו בסדר.

רשף חן: בוועדת חינוך יש לנו נציג אחד.

רשף חן: מגיע לנו 1.75.

זהבה גלאון: - - -

גדעון סער: יש להם 1 מ-7 במציאות וזה גם לא בחשבון.

רשף חן: לא אכפת לי שזה כן יהיה בחשבון.

רשף חן: אתה רוצה שניקח את זה בחשבון ונשווה את זה לכל האחרים?

רוני בר-און: תכף נשמע גם את דעתך, חבר הכנסת סער.

רשף חן: לעומת זאת, בוועדות העבודה והרווחה, כלכלה, ביקורת המדינה, עליה וקליטה, כל הוועדות שהגודל שלהן הוא 15, אנחנו נמצאים ביתר של 0.25 חברים.

יוסף יצחק פריצקי: אני שואל אותך, שר התשתיות הלאומיות - -

רוני בר-און: מרבית חייך הבוגרים לא היית שר התשתיות.

יוסף יצחק פריצקי: אני אקבל בהכנעה כל מה שייקבע כאן.

יוסף יצחק פריצקי: זה ברור.

יוסף יצחק פריצקי: הוא אמר שבוועדת הכלכלה הוא ביתר.

רשף חן: אני יכול לומר מה מצב הליכוד בכל הוועדות האלה.

רוני בר-און: טוב, סיימת.

רוני בר-און: בא נשמע עכשיו את "פירוש סער".

גדעון סער: קודם כל הליכוד בשלטון ואתם באופוזיציה.

גדעון סער: כל השאר הם דברים מינוריים.

גדעון סער: אדוני היושב ראש, אני הערתי בשעתו, כאשר עלתה הסוגייה של ההתפלגות ואחרי חבלי לידה ארוכים, שבסופם שינוי ופריצקי, איש איש נפרדו כל אחד לדרכו, שהסוגייה או ההסכם היה צריך לכלול גם הוראות לעניין הוועדות.

גדעון סער: זה היה כאשר אני הייתי בהידברות ולדעתי, זה מחדל של שני הצדדים אשר הגיעו להסכמות לגבי ההתפלגות, הגיעו להסכמות לגבי המימון והשאירו לנו, כוועדת הכנסת, שתדון ביום מן הימים בפצצה המתקתקת הזאת.

רוני בר-און: מה אתה מציע?

גדעון סער: אדוני היושב ראש, אני רוצה להתבטא.

גדעון סער: אני רוצה להשיב לטענותיו של יושב ראש סיעת שינוי.

גדעון סער: הוא דיבר על הקצאת המקומות.

גדעון סער: אני לא אבוא ו"אתקטנן" עם כל טענה וטענה.

גדעון סער: אני אגיד שיושב ראש סיעת שינוי, אם הוא צודק, היה צריך להיות ערני בעת שהוועדה המסדרת החליטה כיצד היא מקצה את הדברים.

גדעון סער: אני לא חושב שהוא קופח.

גדעון סער: אני חושב שלא בכדי הוא לא אזכר אצת זה ששינוי קיבלה יותר ראשות ועדות מאשר כוחה היחסי.

גדעון סער: היא קיבלה סגן יושב ראש בנשיאות, שזה יותר מכוחה היחסי.

גדעון סער: שינוי לא מקופחת.

גדעון סער: אבל נגיד שהיא היתה מקופחת, המועד לטעון - -

רשף חן: יש לנו כל יושבי ראש האופוזיציה.

רשף חן: ..

גדעון סער: אתם לא שביעית מהבית, מה לעשות?

גדעון סער: המועד לכך היה כאשר הוועדה המסדרת סידרה את המקומות.

גדעון סער: מה שקרה, שהמקומות ששינוי קיבלה עבור 15 חברים, היא נשארה עם יד קפוצה על 14 חברים ולא רוצה לשחרר כמעט שום דבר.

רשף חן: משהו שאמרתי לא היה מובן.

גדעון סער: חבר הכנסת חן תן לי, עכשיו אני עדין.

רוני בר-און: דווקא לעניין המקום בנשיאות, אני חושב שהחשבון הוא מאוד מדויק.

רוני בר-און: אני עושה את זה חלקי 8, כי הנשיאות היא 8 כולל היושב ראש.

רוני בר-און: במפורש יש להם שמינית.

מאיר פרוש: ראש הממשלה לא נחשב במניין שרים.

גדעון סער: יכול להיות.

רוני בר-און: יש לנו כמעט שליש.

גדעון סער: אם אתם באים להוכיח שהיה מישהו שדאג לאינטרסים של סיעת הליכוד בזמן דיוני הוועדה המסדרת, הרי אני לא אבוא ואכפור בזה.

גדעון סער: אבל אני יכול להוכיח ששינוי לא קופחה.

גדעון סער: נכון שיש ועדות מסוימות כגון ועדת הכנסת, שזאת דוגמא טובה, כי השאיפה היא שלכל סיעות הבית יהיה ייצוג בוועדת הכנסת, למרות שהן קטנות מהמפתח.

גדעון סער: אז יש מעילה מסוימת של סיעות בינוניות, זה נכון.

גדעון סער: בוועדת הכספים הלכנו למהלך כדי לתת ייצוג למגזר הערבי במהלך הקדנציה, שבו שינינו בהוראת שעה את החוק והוספנו שני מקומות.

גדעון סער: התוצאה של זה, שהחלק היחסי של שינוי בוועדה הזאת קטן.

גדעון סער: אבל בגדול, אפשר להתמודד עם זה פרטנית, זה קצת מייגע, אבל שינוי לא מקופחת וזה לא רלבנטי.

גדעון סער: היא קיבלה מקומות עבור 15 והיא לא יכולה להחזיק את אותם מקומות עבור 14.

גדעון סער: החבות להפריש עבור חבר הכנסת פריצקי את הוועדות, כדי שהוא יוכל למלא את תפקידו הפרלמנטרי, מרגע שהסכימה לשלח אותו לדרכו, זוהי חבות שחלה על סיעת שינוי.

גדעון סער: עכשיו צריך לשאול את השאלה: מה הדבר הסביר, כי הם לא מגיעים להסכמה.

גדעון סער: הם מגלגלים לפתחנו את הסוגייה.

גדעון סער: יש פה שתי שאלות, לפני שאלת הסבירות שאלת הסמכות, שאנחנו חייבים לדעת - -

רוני בר-און: סמכות יש, אחרת לא הייתי מקיים דיון.

רוני בר-און: אומרת היועצת המשפטית של הוועדה שאנחנו יכולים לקבל החלטה.

גדעון סער: אינני חושב בקשתו של חבר הכנסת פריצקי, שהוא מונה 4 ועדות והוא זכאי ל-2 ועדות, אם אנחנו מעגלים את המספרים, הוא היה האדם שכיהן בקדנציה הראשונה מטעם סיעת שינוי בוועדת הכספים ובקדנציה השניה כיהן מטעמה כשר במשרד כלכלי גדול, כאשר הוא בא אלינו ואומר:

גדעון סער: אני רוצה 1 מתוך 4 הוועדות הללו, חוקה או כלכלה או כספים או חוץ וביטחון, אינני חושב שזו בקשה מוגזמת.

גדעון סער: אני חושב שבהתחשב בעובדה ולא צריך להיכנס בכל דבר לחילופי האשמות, אבל שנה הוא היה בלי ועדה – גם בזה אפשר להתחשב.

גדעון סער: כמה זמן יש עד סוף הקדנציה?

גדעון סער: אני מציע לחברי סיעת שינוי לגלות בעניין הזה איזו שהיא נדיבות, גדלות רוח.

גדעון סער: זה לא קורבן כל כך גדול.

רוני בר-און: תודה רבה.

רוני בר-און: חבר הכנסת צבי הנדל, בבקשה.

גדעון סער: אדוני היושב ראש, אני לא שולל את הרעיון שיינתן להם עוד שבוע על בסיס מה שישמעו פה כרוח הדברים, כי אם אין ברירה אנחנו נכריע בדבר הזה.

צבי הנדל: אנחנו בפוליטיקה.

צבי הנדל: האינטרס הכי גדול שלי בשולחן הגדול הזה הוא להיות נחמד עם גדעון, כי אני זקוק לו יותר משהוא זקוק לי.

גדעון סער: אני זקוק לשינוי.

גדעון סער: זה ממש לא החשבון שלו.

צבי הנדל: אני לא חושב ששינוי מקופחת, זה באותו יחס לסיעה שלי ובזה גדעון צודק.

צבי הנדל: יש גבול לחוצפה, אני חושב.

צבי הנדל: מה שפריצקי מנה זה 4 הוועדות הכי יוקרתיות בכנסת שחברי כנסת נאבקים עליהן.

צבי הנדל: עם כל הכבוד, סיעת יחיד, שהופרש מהסיעה – לא רוצה להיכנס לסיפור – לבוא בדרישה כל כך גדולה, אני ואפסי עוד.

צבי הנדל: אני אדם חכם ואני מאוד ראוי.

צבי הנדל: אני מניח שבשינוי יש עוד 2 וחצי אנשים כאלה.

צבי הנדל: לא הציעו לו ועדה למעמד האישה, שהיא חשובה ואני לא מזלזל בה אלא הציעו לו - -

גדעון סער: אני מוחה, כחבר הוועדה.

רוני בר-און: עזבת את הוועדה לקידום מעמד האישה.

גדעון סער: לא עזבתי.

גדעון סער: עזבתי את עובדים זרים.

גדעון סער: יש ועדות שלא עוזבים.

צבי הנדל: סתם, כצופה מהצד, אני אומר שבמקרה זה – שינוי חברים קטנים מאוד שלי, אבל במקרה זה אני חושב שהוא עבר את הגבול.

אפרים סנה: צריך לטפל בעניין באופן רציונאלי אבל יש פה יותר מדי אמוציות.

אפרים סנה: חבר כנסת בודד, סביר שיהיה חבר בוועדה.

אפרים סנה: הוא צריך להיות בוועדה אחת לפחות.

אפרים סנה: מכל הוועדות שדובר עליהן, הדבר הכי לוגי זה בוועדת הכלכלה.

אפרים סנה: בזה אני מציע לסכם את העניין.

מל פולישוק-בלוך: הלוגיקה שלי אחרת.

אפרים סנה: יש ביניכם bed blood, והוועדה מתעסקת בזה כבר 20 דקות.

אפרים סנה: היות וניסיונו הוא בתחום הכלכלי, שיהיה בוועדת הכלכלה.

מל פולישוק-בלוך: איזה ניסיון כלכלי?

מל פולישוק-בלוך: הוא עורך דין.

אחמד טיבי: שיהיה בוועדת חוקה.

אפרים סנה: אני מנסה להיות נייטרלי, לעשות את זה בצורה רציונלית.

אפרים סנה: באופן מעשי זה צריך להיות ועדת הכלכלה ונגמר העניין.

זהבה גלאון: אדוני היושב ראש, אני רוצה להעיר שתי הערות: יש משהו מביך על כך שהדיון הופך להיות על הבוכלטריה.

זהבה גלאון: ברגע שרשף חן עושה את החשבון פסיק ארבעים וככה, הנדיבות של יו"ר הקואליציה על חשבון מפלגות אחרות, זה בכלל נוגע ללבי.

זהבה גלאון: אני יכולה להגיד לך כמה דברים על כמה אנחנו מקופחים בוועדות, אבל זה לא הדיון.

זהבה גלאון: אנחנו לא עוסקים במי נדיב על חשבון מי ומי יש לו יותר ומי יש לו פחות.

זהבה גלאון: כל העיסוק בחצי אחוז - -

רוני בר-און: את מוחה כנגד קיום הדיון, אז תסבירי לי איך פותרים את הבעיה הזאת.

רוני בר-און: כל פעם שיוסי או רשף יבואו אלי, אני אגיד להם: זהבה יודעת לפתור את זה אחרת, בלי דיון.

זהבה גלאון: אני חושבת שנכון לקיים את הדיון, כי זה עניין ועדת הכנסת.

רוני בר-און: ניסיתי להימנע מזה כמעט שנה.

זהבה גלאון: לא נכון להתעסק בבוכלטריה, כי הדיון הוא לא בבוכלטריה.

זהבה גלאון: אני לא באה נגד היושב ראש.

רוני בר-און: אפשר להרחיב אחת מהוועדות אבל לא עולה על דעתי כי זה מעשה חקיקה.

זהבה גלאון: אמר בצדק חבר הכנסת סנה, שמדובר כאן באמוציות ובשתי סיעות, שיש ביניהן "דם רע".

זהבה גלאון: השאלה איך פותרים "דם רע".

זהבה גלאון: את זה לא פותרים על ידי בוכלטריה.

צבי הנדל: - -

זהבה גלאון: זה מה שאתה מנסה לעשות אצלכם.

זהבה גלאון: גם אל תחלק ציונים על למי יש חוצפה ולמי אין חוצפה.

זהבה גלאון: תשמור את זה למקרים אחרים.

זהבה גלאון: יכול להיות שחבר הכנסת פריצקי בא עם דרישות, ובצדק.

זהבה גלאון: גם צבי הנדל היה בא עם דרישות, כי כל חבר כנסת מרגיש שהוא רוצה לממש הכי טוב בוועדות הכי יוקרתיות את החברות שלו בכנסת.

זהבה גלאון: גם אני רוצה להיות חברה בוועדות יוקרתיות, ובוודאי לא לכל הסיעה שלי יש נציגים בכל הוועדות.

זהבה גלאון: אנחנו מתווכחים עכשיו מי קיפח את מי ומי דאג לאינטרסים של מי?

רוני בר-און: מה את מציעה?

זהבה גלאון: בעניין הזה, אני מתחברת לסוף הדברים של יושב ראש הקואליציה.

זהבה גלאון: אני לא חושבת שאנחנו צריכים להגיע למצב שאנחנו כופים.

זהבה גלאון: זה לא לכבודנו ולא לכבודה של סיעת שינוי.

זהבה גלאון: כמו שהגענו להבנה לגבי ההיפרדות בהסכמה - -

רוני בר-און: שלקח כמעט שנה, עכשיו זה ייקח עוד פעם כמעט שנה.

זהבה גלאון: למה אני אומרת את זה לחברי פריצקי?

זהבה גלאון: כי זה צריך להיגמר עד סוף המושב.

זהבה גלאון: אם הוא לא היה שנה והוא לא יהיה עוד שבועיים – זה לא יעשה את ההבדל.

זהבה גלאון: הם צריכים לבוא עד סוף המושב להבנה ולהסכמה ואנחנו נאשר את זה.

רוני בר-און: הבנתי.

רוני בר-און: חבר הכנסת פרוש, בבקשה.

מאיר פרוש: אני חושב שאי אפשר להתעלם מהעובדה - -

רוני בר-און: למען הפרוטוקול, חבר הכנסת סער צדק.

רוני בר-און: הוא התפטר מהוועדה למעמד עובדים זרים ומהוועדה לקליטת עלייה.

רוני בר-און: טעיתי לחשוב שהוועדה השנייה היתה הוועדה לקידום מעמד האישה.

גדעון סער: יש ועדות שלא מתפטרים.

מאיר פרוש: אני חושב שאי אפשר להתעלם מהעובדה שחבר הכנסת פריצקי טעה כאשר הוא היה בסיעת שינוי.

מאיר פרוש: אם חבר הכנסת פריצקי היה פה כסיעת יחיד – אז מה?

מאיר פרוש: לא היתה בכלל שאלה.

מאיר פרוש: הוא היה מקבל את מה שהוא מקבל כסיעת יחיד או של שני חברי כנסת.

מאיר פרוש: אם אומרים לנו שיש לנו סמכות, מכיוון שאנחנו רואים את זה כמכלול שהוא הגיע עם סיעת שינוי לכנסת, ואני לא זוכר שכאשר חבר הכנסת פריצקי הופרש משינוי, הקטינו את מספר השרים לשינוי.

מאיר פרוש: זה שהם היו באופוזיציה, זה נכון, אבל הם קיבלו על שניים וחצי חברי כנסת שר ובמשך חצי שנה הם היו חמישה שרים, למרות שחבר הכנסת פריצקי לא היה בתוך מחנה שינוי.

מאיר פרוש: אני הייתי ממקם את חבר הכנסת פריצקי, כדי לקבל חברות בוועדה, אחרי שחברי הכנסת לפיד ופורז בחרו, כי כך הוא הגיע לכנסת, לא פעם אחת אלא פעמיים.

מאיר פרוש: הוא הגיע רביעי בסיעת שינוי.

מאיר פרוש: מיקומו שלישי.

מאיר פרוש: אחרי שפורז ולפיד בוחרים מה שהם בוחרים – הוא זכאי לבחור.

רוני בר-און: בבקשה, חבר הכנסת טיבי.

אחמד טיבי: אין ספק שיש מבוכה בעניין הזה.

אחמד טיבי: כך מרגישים כל החברים.

אחמד טיבי: המצב בין שינוי לבין חבר הכנסת פריצקי ידוע, הרקע ידוע, הרקע היה רקע כמעט מלחמתי, אבל בסופו של דבר היה סיכום לגבי הפילוג לבין הפרישה.

אחמד טיבי: אין ספק שמאז הפילוג והפרישה יש המשך של מסע נקמה נגד חבר הכנסת פריצקי, במובן זה שכבר שנה הוא לא מכהן בשום ועדה.

אחמד טיבי: זה מצב לא תקין.

מל פולישוק-בלוך: זה לא נכון.

רוני בר-און: חברת הכנסת פולישוק, את מפריעה.

אחמד טיבי: אני מרגיש לא בנוח כאשר מצב כזה מתקיים וחבר שרוצה לתרום בוועדה מוועדות הכנסת, אחת מתוך ארבע שהוא מבקש, נבצר ממנו לעשות כן בגלל ה"דם הרע" ובגלל הרגשות העזים המסתובבים בשטח.

אחמד טיבי: חבר הכנסת פריצקי היה שר התשתיות, שר בכיר בממשלה, ולא יקרה כלום אם הצעתו של חבר הכנסת אפרים סנה, שהיא הצעה סבירה בהתאם לתפקידו הקודם, תתקבל.

צבי הנדל: - - -

אחמד טיבי: אבל אם עומדים על כך שהרקע שלו הוא רקע משפטי כי הוא היה עורך דין, יש את ועדת חוקה, חוק ומשפט.

אחמד טיבי: אני בטוח שהוא לא יריב.

אחמד טיבי: הרי הוא הציע את האופציות האלה.

אחמד טיבי: אני תומך בדברים שאין לכפות היום על סיעת שינוי קבלת החלטה ספציפית לגבי הוועדה, אבל בסופו של דבר, הוועדה חייבת להכריע בשבועות הקרובים.

מל פולישוק-בלוך: אני רוצה ללכת לגישתו של חבר הכנסת פרוש:

מל פולישוק-בלוך: אם חבר הכנסת פריצקי אכן נבחר על פי חברי שינוי, אז תן לחברי סיעת שינוי להחליט היכן יהיה חבר הכנסת פריצקי, לפי הגישה הזאת.

מל פולישוק-בלוך: מכיוון שאתם, כולכם, חושבים שזה לא נכון, אז בואו נעזוב את זה.

מל פולישוק-בלוך: חבר הכנסת פריצקי לא בשינוי והוא סיעת יחיד.

מל פולישוק-בלוך: כסיעת יחיד, אין לתת לו ועדה שבשביל שינוי היא חלק מהותי מאוד מעצם היותה פה.

מל פולישוק-בלוך: אני רוצה להגיד לכם, שאנחנו הלכנו לכנסת הזאת בשני דגלים מרכזיים: האחד – בנושא של זכויות האדם, ולכן חשובה לנו ועדת החוקה, והשני – הנושא הכלכלי.

רוני בר-און: אבל הוא הלך אתכם לבחירות.

מל פולישוק-בלוך: רק שניה.

מל פולישוק-בלוך: הנושא הכלכלי הוא בעיקרו בוועדת הכלכלה והכספים אבל עוד יותר, בוועדת הכלכלה.

מל פולישוק-בלוך: כחברה לשעבר בוועדת הכלכלה, אני חושבת שזה מאוד מאוד מהותי לעצם קיומה של שינוי כאן.

מל פולישוק-בלוך: לכן, על כלכלה לא הייתי מוותרת בכל מקרה.

מל פולישוק-בלוך: אני חושבת שניתנה לחבר הכנסת פריצקי ועדה מכובדת, חשובה וכמו שהרבה חברי כנסת בשינוי ובמפלגות אחרות מוצאים את עצמם לא תמיד לפי רצונם - כך גם במקרה הזה.

מל פולישוק-בלוך: יש הרבה דברים שנעשו.

מל פולישוק-בלוך: חבר הכנסת פריצקי גם נורא היה רוצה להיות בממשלה עכשיו ולא יוצא.

מל פולישוק-בלוך: אז לא תמיד זה מסתייע.

מל פולישוק-בלוך: הכנסת הזאת תסתיים כפי שתסתיים מבחינתו - -

זהבה גלאון: מה נתתם לו?

זהבה גלאון: איזו ועדה?

מל פולישוק-בלוך: ועדת העבודה, הרווחה והבריאות.

זהבה גלאון: והוועדה הזאת לא חשובה לשינוי?

מל פולישוק-בלוך: זה חשוב, לכן היה לנו קשה.

מל פולישוק-בלוך: אני רוצה לציין שיש אצלנו חברת כנסת חדשה, אראלה גולן, שמאוד רצתה להיות חברה בוועדת הרווחה והבריאות, כי זה נושא שהיא רוצה לקדם והיא לא יכלה והיא ויתרה בגלל הנושא הזה.

מל פולישוק-בלוך: אי אפשר שכולם יקבלו כל מה שהם רוצים.

מל פולישוק-בלוך: כשאני צריכה לעשות סדרי עדיפויות מבחינת ערכי מפלגה, מה הכי חשוב לי, אז מה לעשות?

מל פולישוק-בלוך: אני הצגתי שני נושאים שחשובים לנו.

מל פולישוק-בלוך: דבר אחרון: יש לנו בוועדת החינוך רק נציג אחד, וזה מאוד מפריע לנו שיש רק אחד.

מל פולישוק-בלוך: אולי תחליטו על "מיש-מש" אחר, על הוספת חברים ולהגדיל את ועדת החינוך לאותו גודל של חוץ וביטחון ואז לכולם יש אפשרות.

מל פולישוק-בלוך: כמי שעמדה בראש ועדת החינוך, אני חושבת שהכנסת צריכה להגיד את דברה וזה לא שייך לעניין.

מל פולישוק-בלוך: יש לנו שתי ועדות גדולות, כספים וחוץ וביטחון, ואני חושבת שגם ועדת החינוך צריכה להיות גדולה.

מל פולישוק-בלוך: מה כל כך הזוי בהחלטה הזאת?

מל פולישוק-בלוך: זו החלטה של הכנסת והיא צריכה להתקבל.

מל פולישוק-בלוך: אבל זה נושא לדיון אחר.

מל פולישוק-בלוך: אני חושבת שאסור לכפות על שינוי.

מל פולישוק-בלוך: אני מסכימה אתך שאפשר לנסות להגיע להבנה, אבל לא בכפייה.

רשף חן: לא הייתי מבקש רשות דיבור אלמלא רציתי להציע משהו אופרטיבי:

רשף חן: אני חושב שאם נהיה כנים, כמעט אף אחד לא יכול לגבש דעה.

רשף חן: אנחנו כולנו מונעים ממכלול גדול של שיקולים שחבל לפרט אותם.

רשף חן: מה שאני מציע הוא שנקבע בורר שישמע את הדברים ויקבל החלטה ונקבל אותה.

רוני בר-און: בורר זה ועדת הכנסת.

רשף חן: אני מציע - -

רוני בר-און: אין דבר כזה, אני בורר בשביל להחליט.

רשף חן: תן לי רק לסיים את ההצעה שלי.

רשף חן: אני מציע שהבורר יהיה יושב ראש הכנסת, אם הוא יסכים לכך ואם זה יהיה מקובל גם על יוסי או כל אדם אחר ששני הצדדים הרלבנטיים יסכימו עליו.

זהבה גלאון: אני רוצה לשפר את ההצעה של רשף חן, כי יש בה משהו.

יוסף יצחק פריצקי: אדוני היושב ראש, אני אומר עכשיו, באופן הכי ברור: הסכמתי מראש – שמה שהוועדה תחליט, אני מקבל.

יוסף יצחק פריצקי: בוררות, לא בוררות.

יוסף יצחק פריצקי: השאלה היא מאוד פשוטה.

יוסף יצחק פריצקי: השאלה היא לא מיהו אלא לדעתי משימתה של ועדת הכנסת למצוא את האדם הנכון לוועדה הנכונה.

יוסף יצחק פריצקי: אם תחשבו שאני האדם הנכון לוועדת העבודה, הרווחה והבריאות, אקבל את דעתכם.

רוני בר-און: את המניפולציה הזאת - -

רשף חן: ממתי ועדת הכנסת קובעת את הזהות הפרסונלית?

רוני בר-און: רציתי להגיד את זה ואתה לא נותן לי.

רוני בר-און: אתה מאתנו לא תקבל תעודת התאמה.

רוני בר-און: אנחנו לא נגיד שפריצקי מתאים לוועדה זו או אחרת.

רוני בר-און: מקסימום נגיד שבמסגרת האיזונים בין הרצון שלך לצרכים של שינוי ובהתחשב ב"דם הרע" הרוחש ביניכם, זאת הפשרה שמצאה ועדת הכנסת ולא תוכל לבוא לאף מקום ולהגיד: הנה, ועדת הכנסת נתנה לי ציון שאני מתאים להיות בוועדת הכלכלה ולא בועדה אחרת.

זהבה גלאון: אני רוצה להתחבר להצעתו של רשף חן.

זהבה גלאון: אם הולכים על העניין של בורר, ראשית שיושב ראש ועדת הכנסת ימונה לבורר.

זהבה גלאון: החלטה עד סוף השבוע הזה להביא לאישור ועדת הכנסת, אם זה מקובל על הצדדים.

זהבה גלאון: אחרת, זה לא ייגמר.

זהבה גלאון: אתה היושב ראש, לא נראה לי שום בורר חיצוני, אתה בסוד העניין, אתה מקובל על כל חברי הוועדה.

זהבה גלאון: ..

גדעון סער: אתה רוצה גם גישור, לא רק בוררות.

זהבה גלאון: לא יגיעו להבנה ביניהם אם לא יהיה צד שלישי.

צבי הנדל: הצעתו של גדעון, מכל אלה שהציעו לתת להם עוד שבוע או משהו כזה - -

זהבה גלאון: אבל הם לא יגיעו להבנה ביניהם, אם לה יהיה פה צד שלישי.

רוני בר-און: אני קובע כך: ביום שני הבא בבוקר תכריע ועדת הכנסת בשאלה הזאת.

רוני בר-און: אם הצדדים רוצים להיכנס למי שהם רוצים כדי להביא הצעה של מישהו שיכריע ביניהם על בסיס הצעה של ועדת הכנסת, לא אסגור את הדלת.

רוני בר-און: אני לא מקבל על עצמי להכריע.

רוני בר-און: אני מוכן לשמוע ביניכם.

רוני בר-און: אם לא ביום שני הבא בבוקר - -

גדעון סער: הסיכום שלך מקובל על כולם.

גדעון סער: מקובל על הצדדים שאתה תבדוק אפשרות להגיע להבנה, הם מסכימים שניהם שאתה תגשר.

רוני בר-און: אני לא הולך להוציא את הערמונים של ועדת הכנסת מהאש.

רוני בר-און: לא אכריע ביניהם.

מל פולישוק-בלוך: תנסה לפחות.

רוני בר-און: תודה רבה.

רוני בר-און: הישיבה נעולה.